Държавен вестник, бр. 55, 2020 г., стр. 63

БРОЙ  55	
Д Ъ Р Ж А В Е Н  В Е С Т Н И К 	
СТР.  63  
6. „Генераторна единица“ е самостоятелен 
генератор на електрическа енергия, принад­
лежащ към електропроизводствена единица.
7. „Ден D“ е ден на доставка, в който се 
извършва физическата доставка.
8. „Ден D-1“ е ден на търговия, през който 
се подават оферти от търговските участници и 
се осъществяват сделките на борсовия пазар, 
предхождащ деня на доставка.
9. „Договор за участие“ е договор, който 
регламентира правата и задълженията на 
БНЕБ – ЕАД, и търговския участник във 
връзка с участието на борсов пазар на елек­
трическа енергия.
10. „Допълнително споразумение“ е спо­
разумение, неразделна част от СДППЕЕ, по 
силата на което се уреждат параметрите на 
конкретна сделка, сключена на пазарен сег­
мент „Двустранни договори“.
11. „Единно обединение на пазарите „Ден 
напред“ е проект за обединение на нацио­
налните електроенергийни пазари на базата 
на Европейския целеви модел (Single Price 
Market Coupling for DAM) с имплицитно 
разпределение на трансграничните преносни 
способности.
12. „Електронна система за търговия“ 
е софтуерна система, ползвана за админи­
стриране на процеса по подаване на оферти 
и изчисляване на резултатите от търговията 
на борсовия пазар.
13. „Електронни системи за сетълмент“ са 
електронни системи, ползвани за администри­
ране на процесите по сетълмент, обезпечения 
и управление на финансовия риск на пазарни 
сегменти „Ден напред“ и „В рамките на деня“ 
и на пазарен сегмент „Двустранни договори“.
14. „Електропроизводствена единица“ е 
съоръжение за производство на електрическа 
енергия, състоящо се от една генераторна 
единица или от съвкупност от генераторни 
единици.
15. „Екран за търговия“ е екран „Непре­
късната търговия“ и екран „Търгове“.
16. „Екран „Непрекъсната търговия“ е екран 
за търговия, на който се подават оферти и се 
сключват сделки чрез непрекъсната търговия, 
част от ЕСТ-ДД.
17. „Екран „Търгове“ е екран за търговия, 
на който се подават оферти и се сключват 
сделки чрез провеждане на търгове за покуп­
ко-продажба на електрическа енергия, част 
от ЕСТ-ДД.
18. „Застраховка-гаранция“ е застрахова­
телен договор (полица), сключен съобразно 
разпоредбите на Кодекса за застраховането, 
приложение № 1 „Класове застраховки“, 
раздел II „Класове общо застраховане“ А 15 
„Гаранции“.
19. „Заявител“ е юридическо лице, подало 
заявление за регистрация на борсовия пазар 
на електрическа енергия, организиран от 
БНЕБ – ЕАД.
20. „Заявление за иницииране на търг“ 
е бланка-образец, публикувана на интернет 
страницата на БНЕБ – ЕАД, задължителна 
за всеки инициатор на търг.
21. „Заявление за регистрация“ е бланка-
образец, публикувана на интернет страница­
та на БНЕБ – ЕАД, задължителна за всеки 
заявител.
22. „Индивидуални условия“ са неразделна 
част от допълнително споразумение, подпи­
сано в резултат на сключена сделка.
23. „Инициатор на търг“ е търговски 
участник, подал заявление за иницииране на 
търг при условията и в сроковете съгласно 
тези правила.
24. „Купувач“ е търговски участник, склю­
чил сделка за покупка на електрическа енергия.
25. „Манипулиране на пазара“ е:
а) сключване на сделка или подаване на 
оферта за търговия с продукти, които: дават 
или има вероятност да дадат лъжливи или 
подвеждащи сигнали за предлагането, търсе­
нето или цената на продуктите, или определят, 
или се прави опит да се определи чрез дейст­
вията на едно или повече лица, действащи 
заедно, цената на един или повече продукти 
на изкуствено равнище, освен ако лицето, 
което е осъществило сделката или е подало 
съответната оферта за търгуване, докаже, че 
причините, които са го мотивирали да напра­
ви това, са законни и че въпросната сделка 
или оферта са съобразени с приетите пазарни 
практики на съответния пазар за търговия на 
едро с електрическа енергия, или използва, 
или се прави опит да се използва фиктивен 
способ или всякаква друга форма на заблуда 
или на измама, с които се дават или могат да 
се дадат лъжливи или подвеждащи сигнали 
по отношение на предлагането, търсенето или 
цената на продуктите;
б) разпространяване на информация по 
медиите, включително по интернет или с 
всякакви други средства, която дава или е 
възможно да даде лъжливи или подвеждащи 
сигнали по отношение на доставката, търсе­
нето или цената на продуктите, включително 
разпространяване на слухове и на неверни 
или заблуждаващи новини, когато лицето, 
извършващо разпространението, е знаело 
или би трябвало да знае, че информацията е 
невярна или заблуждаваща.
26. „Непреодолима сила“ са непредвидени 
и непредотвратими събития и/или обстоятел­
ства, или комбинация от събития от извън­
реден характер извън контрола на страните, 
възникнали след започване на търговия от 
страна на търговски участник, включващи, 
но неограничаващи се до: война, саботаж, 
въстания, революция, бунт, експлозия, пожар, 
природни бедствия (наводнения, земетресения, 
гръм, буря, ураган, торнадо, проливен дъжд, 
градушка, свличане, срутвания на земни маси, 
заледявания и др.), по смисъла на чл. 306 от